钦定古今图书集成/明伦汇编/闺媛典/第005卷 > 《上声歌八首》
## 钦定古今图书集成/明伦汇编/闺媛典/第005卷 > 《上声歌八首》

《古今乐录》曰：“上声歌者，此因上声促柱得名，或用一调，或用无调名。如古歌辞所言，谓哀思之音，不及中和。梁武因之改辞，无复雅句。”

侬本是萧草，持作兰桂名。芬芳顿交盛，感郎为上声。
郎作上声曲，柱促使弦哀。譬如秋风急，触遇伤侬怀。
初歌《子夜》曲，改调促鸣筝。四座暂寂静，听我歌上声。
三鼓染乌头，闻鼓白门里。揽裳抱履走，何冥不轻纪，
三月寒暖适。杨柳可藏雀。未言涕交零，如何见君隔。
新衫绣裲裆，迮著罗裙里。行步动微尘，罗裙随风起。
裲裆与郎著，反绣持贮里。汗汗莫溅浣，持许相存在。
春月暖，何太生，裙迮罗袜。暧暧日欲冥，从侬门前过。